Den Vest-Sjællandske Avis, 1824-09-20
Et Engelskt Fartøi, som er ankommet fra Samos beretter: at Jndvaanerne have erklæret alle Udlændinger, at de kunne reise bort derfra, dersom de frygte for Døden. Alle Oldinger, Koner og Børn have med deres Eiendomme begivet sig op paa et høit Bierg. – J Odessa har man faaet Breve fra Constantinopel af 17de August, hvori berettes: at Parioterne skulle have forvandlet Para aldeles til en Ørken, deels bortført alle Kanoner og deels fornaglet dem, at de paa en rørende Maade have anbefalet deres Koner og Børn til Spezzioternes og Hydrioternes Omsorg og at de derpaa alle have besteget deres Brandere med den faste Beslutning: enten at opbrænde den Tyrkiske Flaade eller at gaae under ved at forsøge derpaa. Canaris skal staae i Spidsen for dette fortvivlede Foretagende. – Man erfarer nu fra Grækenland at Odysseus ikke længere fører nogen Com mande; men er for nærværende Tid bleven Medlem af Senatet. Nogle Forandringer ere foregaaede med Ministeriet. Demitti Romaras er bleven Krigsminister, Papa Flaschas Justitsminister og den nærværende Commandant i Napoli di Romania Capitain Cristo er nu Generallissimus over alle Armeer i Peloponnes. Valgene til den nye lovgivende Forsamling i Grækenland skulle være meget godt udfaldne. Regieringen giør de største Krigsudrustninger. Til Afdrag paa det optagne Laan, i England har den modtaget 180,000 Piastre i Napoli di Romania og 20,000 i Mesolongi. – Man læser nu den i Napoli under 15de Juli udkomne officielle Beretning fra den Græske Regiering om Begivenhederne paa Para. Det hedder deri, at Parioterne havde nogle Dage for Capudan Paschas Ankomst indskibet deres Fruentimmer, Børn og største Kostbarheder paa 36 Krigskibe, som seilede med dem til Hydra og Spezzia, for at sætte Familierne i Land og bede om Hielp. Admiralitetet paa disse Øer vendte sig til den Græske Regiering i Napoli di Romania for at forlange Tropper, som ogsaa bleve strax indskibede med 5000 Mand; men saameget man end skyndte sig saa kunde man dog ikke forekomme det første Angreb af Barbarerne. Capudan Pascha havde sat 14000 Mand i Land paa Para, commanderede af Jsmail Piasfa, en Sønnesøn af Ali Tepilenti af Janing. Man fandt Fienden i Besiddelse af det store Batterie og beskiæftiget med at beskyde Forterne Mitylene og Palædkastron, som bleve forsvarede af 2800 Hellenere fra Para, Chios og selv af nogle Compagnier christelige Albanesere. Dette passerede den 7de Juli, men Gud, som beskiærmer Hellas og dens Børn lod en Storm udbryde om Middagen og Capudan Pascha maatte af Frygt for at hans Flaade skulle lide Skibbrud søge ud i Havet og skille sig fra sin Landarmee. Saasnart de Vantroe saae hans Afreise og følte sig forladte, saa styrtede de sig ned mod Stranden og da de saae den Helleniske Flaade, saa vare, de kun betænkte paa Flugten og paa at bemægtige sig alle de Skibe, som de kunde faae fat paa. Men Nikitas Turkophagos steeg i Land. Plarioterne styrtede ud af deres Forter. Tyrkerne bleve slagne, de Helleniske Krigskibe skod alt ned med Kartædscher som vilde seile bort. 3 Tyrkiske Fregatter og 10 Brigger strandede og d. 8de Juli om Morgenen havde de Osmanlis hørt op at være til; iblandt de Døde tæller man begge Paschaerne Jsmail Piassa- og Omer Kumbaris af Argyrocastron. Byttet er uhyre da Seieren fuldstændig. Det er vel denne officielle Beretning som har givet Anledning til Rygtet om Capudan Paschas Flaades Ødelæggelse. Taer i sig selv ogsaa slemt nok og man kan med Grund istemme et udenlandsk Blads Betragtninger over denne Begivenhed, som anseer Affairen paa Para som en meget heldig Omstændighed for at opflamme Grækernes Helteaand. Forresten er det forunderligt, at man ikke hører den mindste Beretning fra den Tyrkiske Landarmee; det lader som at den falder reent i Søvn).